شەفەق نیوز/ لە ئەشكەفت گەپیگ لە وڵات سۆلڤینیا زیندەوەر تەواو جیاوازیگ پەیاکریا ک لە بەچكەی دراگۆنە.
لەوبارە زانایەیل راگەیانن زیندەوەرەگە فرە دەگمەنەو بێجگە لە پۆستۆجنا ک ناو ئەو ئەشكەوتەس لە هۊیچ جیێگتر نەدۊنیاگە.
ئۆڵم ناو ئەو زیندەوەرە بۊچگەس ک جۊر دراگۆنە و نزیكەی 100 ساڵ زندگی کەێد و درۊژیەگەی 25 سانتیمەترە لەوە فرەتر ئەوزەڵ نێکەێد ، زیندەوەرەگە لە جۊر وشكاییە ، توەنێد لە ئاویش بژێد وخوەراک سەرەكیان كرمە و ئەرا ماوەی درۊژیگ  ورسگی کیشێد.
جی باسە ئەشكەفت پۆستۆجنا کەفێد باشوور لوبلیانای پایتەخت سۆلیڤینیاو لەورە شۊن  تایبەتیگ ئەرا مەنن ئۆڵمەگان دروسكریایە و گەشتیارەیل توەنێن سەردانیان بكەن و لە نزیكەو بدۊننیان .
